ROZHODNUTIE RADY
z 15. septembra 2006,
ktorým sa vymenúvajú belgickí, grécki, írski, cyperskí, holandskí, poľskí, portugalskí, fínski , švédski a britskí, ako aj dvaja talianski členovia Európskeho hospodárskeho a sociálneho výboru
(2006/651/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 259,
so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
so zreteľom na stanovisko Komisie,
keďže:
(1)
Funkčné obdobie súčasných členov Európskeho hospodárskeho a sociálneho výboru uplynie 20. septembra 2006 (1). Je preto potrebné vymenovať členov tohto výboru na nové štvorročné obdobie, ktoré začína 21. septembra 2006.
(2)
Belgická, grécka, írska, cyperská, holandská, poľská, portugalská, fínska, švédska a britská vláda predložila zoznamy obsahujúce počet kandidátov rovnajúci sa počtu miest, ktoré im pripadajú na základe zmlúv.
(3)
Talianska vláda predložila zoznam obsahujúci dvoch kandidátov na doplnenie zoznamu dvadsiatich dvoch kandidátov, ktorý predložila skôr, čím dosiahla počet kandidátov rovnajúci sa počtu miest, ktoré jej pripadajú na základe zmlúv.
(4)
Rada 11. júla 2006 už prijala zoznamy, ktoré predložila česká, nemecká, estónska, španielska, francúzska, lotyšská, litovská, luxemburská, maďarská, maltská, rakúska, slovinská a slovenská vláda, ako aj zoznam dvadsiatich dvoch kandidátov, ktorý predložila talianska vláda (2),
ROZHODLA TAKTO:
Článok 1
Za členov Európskeho hospodárskeho a sociálneho výboru sa na obdobie od 21. septembra 2006 do 20. septembra 2010 vymenúvajú osoby, ktorých mená sú uvedené v zoznamoch, ktoré sú prílohou k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 15. septembra 2006